Document ID: /roh_data/filtered/fineweb-2-filterrobots_roh.jsonl.gz/40818

Il locatur d'autos american Hertz ha annunzià insolvenza. Perquai ch'il turissem saja sa reducì massivamain, sajan er las reservaziuns d'autos d'emprest sa reducidas a moda dramatica. Quai ha communitgà l'interpresa.
Ina gronda part da la svieuta fa Hertz cun dar ad emprest autos ad eroports. Er lezs èn però restrenschids en lur manaschi pervi da la pandemia.
Las fatschentas internaziunalas en l'Europa, l'Australia e la Nova Zelanda na sajan betg pertutgadas da la procedura d'insolvenza ha communitgà Hertz.